CELEX: 62016TA0504
Language: hr
Date: 2017-09-14 00:00:00
Title: Spojeni predmeti T-504/16 i T-505/16: Presuda Općeg suda od 14. rujna 2017. – Bodson i dr. protiv EIB-a („Javna služba — Osoblje EIB-a — Primici od rada — Godišnje usklađivanje ljestvice osnovnih plaća — Metoda izračuna — Gospodarska i financijska kriza”)

30.10.2017   
            
            
               HR
            
            
               Službeni list Europske unije
            
            
               C 369/17
            
         Presuda Općeg suda od 14. rujna 2017. – Bodson i dr. protiv EIB-a
   (Spojeni predmeti T-504/16 i T-505/16) (1)
   
   ((„Javna služba - Osoblje EIB-a - Primici od rada - Godišnje usklađivanje ljestvice osnovnih plaća - Metoda izračuna - Gospodarska i financijska kriza”))
   (2017/C 369/25)
   Jezik postupka: francuski
   
      Stranke
   
   
      Tužitelji: Jean-Pierre Bodson (Luxembourg, Luksemburg) i 485 drugih tužiteljâ čija se imena nalaze u prilogu presude (predmet T-504/16); i Esther Badiola (Luxembourg) i 15 drugih tužiteljâ čija se imena nalaze u prilogu presude (predmet T-505/16) (zastupnik: L. Levi, odvjetnik)
   
      Tuženik: Europska investicijska banka (EIB) (zastupnici: initialement T. Gilliams i G. Nuvoli, potom G. Faedo i M. Gilliams, u svojstvu agenata, uz asistenciju A. Dal Ferro, odvjetnik)
   
      Predmet
   
   Zahtjev na temelju članka 270. UFEU-a za, s jedne strane, poništenje odluka sadržanih u obračunima plaća za veljaču 2013. i daljnje mjesece, kojom se na tužitelje primjenjuje odluka Upravnog vijeća EIB-a od 18. prosinca 2012. i odluka Upravljačkog odbora EIB-a od 29. siječnja 2013. kao i članak objavljen na mrežnoj stranici 5. veljače 2013. te informativna napomena od 15. veljače 2013. kojom se osoblje obavještava o donošenju te dvije odluke i, s druge strane, nalaganje EIB-u isplate tužiteljima iznosa koji odgovara razlici između iznosa plaće isplaćene primjenom navedenih odluka i iznosa plaća koje se potražuju primjenom sustava koji proizlazi iz odluke Upravnog vijeća EIB-a od 22. rujna 2009. kao i naknade za štetu koju su tužitelji navodno pretrpjeli zbog gubitka njihove kupovne moći i neizvjesnosti vezane uz rast njihovih primitaka.
   
      Izreka
   
   
               1.
            
            
               Poništavaju se odluke Europske investicijske banke (EIB) kojima se primjenjuju odluka Upravnog vijeća EIB-a od 18. prosinca 2012. i odluka Upravljačkog odbora EIB-a od 29. siječnja 2013. koje su sadržane u obračunima plaća za veljaču 2013. i naredne mjesece Jean-Pierrea Bodsona i drugih članova osoblja EIB-a čija imena se nalaze na popisu u prilogu predmeta T-504/16, s jedne strane, i Esther Badiole i drugih članova osoblja EIB-a čija imena se nalaze na popisu u prilogu predmeta T-504/16, s druge strane.
            
         
               2.
            
            
               U preostalom dijelu tužba se odbija.
            
         
               3.
            
            
               EIB-u se nalaže snošenje troškova.
            
         
      (1)  SL C 207, 20. 7. 2013. (predmet je najprije bio upisan u upisnik Službeničkog suda Europske unije pod brojem F-41/13 i prenesen je Općem sudu Europske unije 1. 9. 2016.)